Diari Oficial de la Generalitat Valenciana


Sumari del DOGV 4629, del 13-11-2003 (2003/11969)

ORDE de 17 d'octubre de 2003, de la Conselleria de Cultura, Educació i Esport, per la qual s'autoritza la implantació del segon cicle d'Educació Infantil, al centre docent privat San Juan de la Cruz d'Alacant.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11190


Data del document
:   17-10-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alacant
    * centre d'ensenyament
    * ensenyament privat

ORDE de 17 d'octubre de 2003, de la Conselleria de Cultura, Educació i Esport, per la qual s'autoritza la implantació del segon cicle d'Educació Infantil, al centre docent privat San Juan de la Cruz d'Alacant. [2003/X11763]
  
L'expedient ha sigut iniciat pel titular del centre San Juan de la Cruz, en sol·licitud de autorització per a l'ampliació d'una unitat d'Educació Preescolar a fi de completar en número de tres les unitats autoritzades i així poder impartir el segon cicle d'Educació Infantil en els termes establits en la Disposició Transitòria tercera del Reial Decret 1004/91, de 14 de juny.
  
L'Orde Ministerial de 24 de març de 1983 (BOE de 04.07.1983) va concedir al centre la classificació definitiva com a centre d'Educació Preescolar amb 2 unitats de pàrvuls i 80 llocs escolars de capacitat.
  
L'expedient inclou el compromís d'aportar la relació de professors i titulacions respectives abans de l'inici de les activitats educatives corresponents, amb els informes favorables de la Unitat d'Inspecció Educativa i de la Unitat Tècnica ja que el centre disposa dels espais i condicions necessàries per a accedir a allò sol·licitat, vists el quals la Direcció Territorial de Cultura, Educació i Esport d'Alacant eleva proposta igualment favorable.
  
Allò disposat en la disposició transitòria tercera del Reial Decret 1004/91, citat, no eximeix el centre de l'obligació d'adaptar-se al que exigix la normativa esmentada sobre nombre màxim de llocs escolars i relació de professor/alumnes, atenent en tot cas al màxim de 25 llocs per unitat.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, l'Orde de 17 de juny de 1992 (DOGV de 16.07.1992) de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil amb la consegüent modificació del nivell d'Educació Primària, al centre docent següent, en el termes que s'especifiquen:
  
Centre: San Juan de la Cruz
  
Adreça: C/ General Espartero, 6
  
Localitat: Alacant
  
Província: Alacant
  
Titular: María Teresa Juan de la Cruz Severa
  
Ensenyaments que s'autoritzen i capacitat màxima:
  
- Educació Infantil, segon cicle, amb 3 unitats i 68 llocs escolars
  
Composició resultant de la resta del centre:
  
- 6 unitats d'Educació Primària, amb 150 llocs escolars.
  
Segon
  
Modificar la denominació genèrica del centre, la qual passarà a ser la de «Centre Privat d'Educació Infantil i Primària».
  
DISPOSICIONS ADDICIONALS
  
Primera
  
El centre que no hi ha aportat la relació de professors i les titulacions respectives haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents, de manera que queda ajornada, fins al seu compliment, la posada en funcionament de la unitat que s'autoritza.
  
Segona
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 17 d'octubre de 2003
  
El conseller de Cultura, Educació i Esport,
  
ESTEBAN GONZÁLEZ PONS